b'\n_START_ARTICLE_\nBla\xc5\xbe Zingiesser\n_START_SECTION_\n\xc5\xbdivljenje in delo\n_START_PARAGRAPH_\nBla\xc5\xbe Zingiesser kositrar in livar, rojen neznano kdaj in kje, umrl okoli 1543 v Ljubljani (28. marca 1544 omenjen kot pokojni). 25. julija 1536 je bil izvoljen v ljubljanski zunanji mestni svet in ponovno 1537. Prvi\xc4\x8d je izpri\xc4\x8dan kot livar v sodnem zapisniku 28. januarja 1541, ko ga je zaradi treh nepla\xc4\x8danih dobav bakra to\xc5\xbeil trgovec in biv\xc5\xa1i ljubljanski \xc5\xbeupan Janez Weilhammer. Delavnico je imel v Ljubljani na Rebri, hi\xc5\xa1o pa na dana\xc5\xa1njem Starem trgu \xc5\xa1t. 8. Po stroki je bil kositrar in je glede na priimek morda izviral iz stare kositrarske dru\xc5\xbeine. Ker je njegov naslednik Lenart Giesser (poro\xc4\x8dil je Zingiesserjevo vdovo Ur\xc5\xa1ulo) vlival tudi topove in zvonove, je mogo\xc4\x8de, da je isto delal \xc5\xbee Zingiesser, \xc4\x8deprav njegovi izdelki doslej niso ugotovljeni, medtem ko se Giesserjevi najdejo ne le v Ljubljani, marve\xc4\x8d tudi na Hrva\xc5\xa1kem.'